SL Uradni list Evropske unije C 177/18

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2008/C 177/08)

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

POVZETEK

UREDBA SVETA (ES) št. 510/2006

„MELVA DE ANDALUCIA“

ES št.: ES-ZGO-005-0280-19.03.2003

ZOP ( ) ZGO ( X )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Subdirección General de Sistemas de Calidad Agroalimentaria y Agricultura Biológica, Dirección General de Industria Agroalimentaria y Alimentación, Secretaria General de Agricultura y Alimentación del Ministerio de Agricultura, Pesca y Alimentación de España Naslov: Paseo Infanta Isabel no 1 E-28071 Madrid Tel.: (34) 913 47 53 94 Faks: (34) 913 47 57 10 E-mail: sgcaproagro@mapya.es

2. Vlagatelj:

Naziv: Asociación de Fabricantes de Conservas de Pescado «Andaluces Artesanos de la Mar» Naslov: C/ Galdámes, no 1 E-21400 Ayamonte (Huelva) Tel.: (34) 959 32 10 43 Faks: (34) 959 32 01 06 E-mail: consercon@telefónica.net Sestava: Proizvajalci/predelovalci ( X ) drugo ( )

3. Vrsta proizvoda:

Skupina 1.7 – Sveže ribe, mehkužci in raki ter iz njih pridobljeni proizvodi

4. Specifikacija:

(Povzetek zahtev v skladu s členom 4(2) Uredbe (ES) št. 510/2006)

4.1 Ime: „Melva de Andalucía“

4.2 Opis: Konzervirani trupci in fregatni trupci v olju, proizvedeni neindustrijsko.

Uporabljena surovina so ribe vrste Auxis rochei in Auxis thazard s čvrstim, podolgovatim in zaobljenim trupom, kratkim gobcem in dvema jasno ločenima hrbtnima plavutma. So modrikaste ali modrikasto sive barve s srebrnkastim trebuhom in bočnimi deli; koža je zelo trda in čvrsta ter popolnoma brez lusk, razen na sprednjem delu trupa in na bočnih delih.

Uporabljajo se neindustrijske metode proizvodnje, ki so v Andaluziji tradicionalne. Ribam se ročno odstrani koža brez uporabe kemičnih izdelkov, s čimer se pridobi naraven, visokokakovosten proizvod z gladko, čvrsto in sočno strukturo, prijetnim vonjem in zelo značilnim okusom.

Ribe so vložene izključno v olivnem ali sončničnem olju.

4.3 Geografsko območje: Proizvodnja poteka v občinah Almería, Adra, Carboneras, Garrucha in Roquetas de Mar v provinci Almería; Algeciras, Barbate, Cádiz, Chipiona, Conil, La Línea, Puerto de Santa María, Rota, Sanlúcar de Barrameda in Tarifa v provinci Cádiz; Almúñecar in Motril v provinci Granada; Ayamonte, Cartaya, Huelva, Isla Cristina, Lepe, Palos de la Frontera in Punta Umbría v provinci Huelva ter Estepona, Fuengirola, Málaga, Marbella in Vélez-Málaga v provinci Málaga.

4.4 Dokazilo o poreklu: Za te konzervirane trupce in fregatne trupce se uporabljata samo vrsti Auxis rochei in Auxis thazard.

Konzervirani trupci in fregatni trupci se proizvajajo in pakirajo v obratih za konzerviranje, ki so na geografskem območju proizvodnje in so vpisani v register, ki ga vodi upravni odbor; proizvodnja in pakiranje sta v skladu z zahtevami iz specifikacije, zlasti v zvezi z neindustrijsko predelavo, ki vključuje metode in postopke, ki so se uporabljali nekoč in ki omogočajo ohranitev naravnih značilnosti ribe.

Upravni odbor kot nadzorni organ opravlja redne inšpekcijske preglede za zagotovitev, da sta izvor in proizvodnja proizvodov, ki jih vključuje ZGO, v skladu s specifikacijo, s posebnim poudarkom na poreklu proizvodov in neindustrijski naravi njihove proizvodnje. Lastniki registriranih obratov za konzerviranje vodijo evidenco, v katero se za inšpekcijske namene vnašajo podatki o uporabljenih surovinah in dokončanih proizvodih za vsak dan, ko se njihove naprave uporabljajo za proizvodnjo konzerviranih zaščitenih proizvodov.

Konzervirane trupce in fregatne trupce, ki so bili pregledani in za katere je bilo ugotovljeno, da so v skladu s specifikacijo, certificira upravni odbor, ki podjetja oskrbi z ustreznimi oštevilčenimi etiketami, ti proizvodi se potem tržijo s potrdilom o poreklu in neindustrijski proizvodnji, ki ohranja vse naravne značilnosti ribe.

4.5 Metoda pridobivanja: Za proizvodnjo konzerviranih filejev se ribe vrst Auxis rochei in Auxis thazard obdelajo na naslednji način: ribam se odstranijo glave in drobovja, potem se spereta kri in sluz. Ribe se prekuhajo v sveži soljeni vodi, pri čemer se natančno nadzorujeta vrednost pH in vsebnost klora v vodi. Ribam se nato ročno odstrani koža. To je zelo pomembna faza proizvodnega postopka, ker neuporaba kemičnih izdelkov omogoča, da se ohranijo naravne značilnosti ribe, in zagotavlja visokokakovosten proizvod. Izkoščičeni fileji brez kože se položijo v kovinske ali steklene posode, sterilizirane s toplotno obdelavo, da se uničijo vsi mikroorganizmi. Z opisanim postopkom se uporablja neindustrijski pristop proizvodnje, ki je značilen za to območje in ki ohrani vse naravne značilnosti ribe, ki se sicer izgubijo med odstranjevanjem kože s kemikalijami, ki se uporabljajo v drugih industrijskih postopkih.

4.6 Povezava: Na jugu Španije se selivske vrste rib lovijo že tri tisoč let, odkar so Feničani in Tartežani začeli loviti tuna, fregatnega trupca in skušo z majhnimi mrežami, navadnimi zapornimi plavaricami ter običajnim trnkom in ribiško vrvico. Arabci so v obalne vode južne Andaluzije uvedli mreže za tuna. Danes so te mreže še vedno eden od glavnih virov, ki zadevno industrijo oskrbujejo s surovinami – ribami.

Poleg ribolova je treba omeniti tudi pomembnost predelovalne industrije za te selivske vrste, katerih izvor sega v 1. stoletje našega štetja, ko je bil rimski imperij najmočnejši. Vse vrste tuna in skuše so se predelovale v tovarnah vzdolž celotne obale Andaluzije. Znamenite razvaline mesta Baelo Claudia v bližini vasi Bolonia (Tarifa), kjer so še danes vidni bazeni, so takšen primer. Na podlagi rimske industrije soli so zrasla velika mesta in 40 tovarn v zalivu Cádiz in vzdolž jugovzhodne obale je bilo znanih po svojih soljenih ribah ter zlasti po različnih ribjih omakah (garum, mauria in alex).

Konzerviranje ribjih proizvodov ima v Andaluziji dolgo tradicijo, ki se je ohranila vse do danes. Andaluzijska industrija konzerviranja še vedno ohranja visoko kakovost, po kateri se razlikuje od industrij drugod ter ki je rezultat povezave med uporabljenimi vrstami rib in fizičnim okoljem andaluzijske obale, družinskimi tradicijami podjetij za konzerviranje in tradicionalnimi neindustrijskimi metodami, ki si jih prizadeva ohraniti ob industrijskih postopkih, ki so nujno cenejši, ker večinoma ne vključujejo ročnega dela in pri katerih se uporabljajo kemična sredstva za delo, ki se v naših podjetjih opravlja ročno, s čimer ohranjamo tradicijo in proizvodu zagotavljamo posebno naravno kakovost, po kateri se razlikuje od podobnih, vendar industrijskih proizvodov, na podlagi gladke, čvrste in sočne strukture, prijetnega vonja in zelo značilnega okusa ter ki povezuje proizvod z njegovim geografskim območjem.

Ribolov trupca in fregatnega trupca je na obalah Andaluzije tradicionalen in te vrste rib so se vedno uporabljale v regionalni predelovalni industriji. V neindustrijskem sektorju za konzerviranje prevladujejo mala in srednje velika družinska podjetja, ki jih upravljajo ustanovitelji ali njihovi potomci, kar je omogočilo ohranitev tradicionalnih metod pridobivanja. Ta dolga tradicija v Andaluziji in uporaba neindustrijske proizvodnje, ki se je prenašala iz generacije v generacijo, zagotavljata usposobljeno delovno silo, katere obstoj ogrožajo navedeni industrijski postopki.

Poleg tega so podjetja za konzerviranje v regijah Andaluzije, ki so najbolj odvisne od ribolova, in tam pomembno prispevajo k ohranjanju zaposlenosti, zlasti ker so neindustrijske metode delovno intenzivnejše. Zato industrializacija ogroža ta sektor, katerega preživetje določa kakovost zadevnih proizvodov in vpliva tudi na to zelo pomembno socialno vprašanje.

4.7 Nadzorni organ:

Naziv: Consejo Regulador de las Denominaciones Específicas «Caballa de Andalucía» y «Melva de Andalucía» Naslov: Glorieta del Agua no 4 Edificio Aljamar Center E-41940 Tomares (Sevilla) Tel.: (34) 954 15 18 23 E-mail: consejoregulador@caballaymelva.com

Upravni odbor je v skladu s standardom EN 45.011.

4.8 Označevanje: Besede „Melva de Andalucía“ morajo biti zapisane na etiketah, ki jih odobri upravni odbor. Etikete so oštevilčene in jih izda upravni odbor.

(1) UL L 93, 31.3.2006, str. 12.